Elisabet se oorlog: Helene De Kock Graffiti Boeke
Soek resultate: Helene de Kock
Dis 1938 en Elisabet Uys se onrus oor haar voorgenome huwelik met Johannes Barnard groei saam met die gerugte dat daar dalk 'n tweede Groot Oorlog mag uitbreek. Gepantser met Ouma Liesbet se raad besluit sy kort voor haar troue om die verlowing te verbreek en vrou-alleen na Europa te reis. Sal Elisabet in die oorloggeteisterde London vryheid en onvoorwaardelike liefde vind? Helene de Kock op haar beste.
Helene de Kock skryf meesleurende romans en sy beeld haar karakters met deernis en humor uit. Hierdie keur bevat twee van haar gewildste wynlandverhale: 'n Kind vir Vier Oude Vrinde en Volmaakte versnit?.
Bruid vir vier seisoene
Huwelik in die herfs
Man van gister is 'n plaasroman oor die lief en leed van vier jongmense.
In'n Bruid vir vier seisoene gaan hou Sanet Bornman in Venesië vakansie waar sy ontstellende nuus ontvang oor haar verloofde.
In Huwelik in die herfs besoek Amara Londen om helderheid te kry oor Pieter Cronjé se huweliksaansoek.
Uur van die sewester is 'n spannende liefdesverhaal wat afspeel in die Oos-Vrystaatse berge.
Hierdie drietal verhale van Helene de Kock is vol verrassings en romanse. Verhale wat nie gou vergeet sal word nie.
Digby Grootgewaag is die verhaal van drie susters se liefdes en ook hul leed; 'n verhaal van diep, intense liefde, van offervaardigheid en ootmoed. Daar is 'n intieme verweefdheid in die susters se lewe.
Kronkelpad na Vergenoeg besoek die internasionale konsertpianis Tessa haar mense in die Oos-Vrystaat. Maar onvoorsiene omstandighede trek haar baie diep in hierdie kring in. Sy besef dat die lewe nie net uit ekstatiese hoogtepunte bestaan nie maar hom veral tussen die mure van 'n huis afspeel. En sy moet 'n keuse maak . . .
In Sonder Winter is dr Karen Marais 'n vrou wat liefde geken en weer verloor het. En dan een skrikwekkende middag terwyl sy op pad terug is Oos-Vrystaat toe, kry sy die kans om daardie liefde te herwin. Maar kan sy Bernard Cilliers ooit weer vertrou? Die groot vraag wat Karen kwel, is of sy durf regmaak wat sy vier jaar gelede verbrou het.
In Vuurvliegie bring die liefde sy kwota verdriet. Maar Danien Fouché het 'n eienaardige gevoel dat sy 'n mens-binne-'n-mens liefhet.
In Sewende somer keer Ester Kolbe terug na die plek waar sy en Zach Dijzel liefgehad het. Niemand het nog die gebeure van sewe jaar gelede vergeet nie en Zach Dijzel het verdwyn.
Windspoor is 'n verhaal van liefde en van verraad. Laura Helmer se bruidegom verdwyn 'n kort rukkie voor hul troue. Maar daar is 'n geheimsinnige windspoor wat na hom toe lei nie ...
Vrou van formaat
Helene de Kock Keur 2 bevat drie liefdesverhale wat bymekaar aansluit.
In Man van kaliber ontdek Jessica Theron uiteindelik dat 'n mens se volmaaktheid juis sy menslikheid openbaar. Wie is die keiser wat Jessica se hart gaan wen?
In Vrou van formaat is Danika Roux terug uit Frankryk en sy is vies vir mans. Mooi het finaal vir haar 'n vloekwoord geword.
In Mense van faam word Debora Richter teen haar wil ingetrek by die Mynhard-familie. Theron het diepte en Kieron is te enigmaties om te peil.
In dié opvolg op Debora en seuns is die fokus weer die lief en leed van die Schlagerfeldts. Dis nou die 1960's, en die hoofkarakter is Debora se kleindogter, ook 'n Debora. Dié 27-jarige dokter kom terug na die Oos-Vrystaat om by haar pa in sy praktyk aan te sluit. Maar dan ontmoet sy dr Tristan Murray en al haar voorgenome drome stort ineen. Sy volg haar neef na Londen om haar wonde te lek, en vind dat die pad van verlore liefde na geluk deur gevaar en hartseer lei.
Vrou vir Ver-en-Naby
In Die soete dwaling vlug dr. Daïrus Deetlefs na Londen en hier ontmoet hy die misterieuse Sylvia Saunders.
In Seisoen van die skimmelson dink Madel Vermeer dat sy haar jeugliefde slegs tydelik agterlaat.
'n Ontmoeting met 'n vreemdeling verander die verloop van dr. Bernard Linde se lewe in Anderkant die vloedwaters.
En in 'n Vrou vir Ver-en-Naby moet Laura Krause kies tussen 'n lewe tóé en 'n lewe vórentoe.
Debora en seuns
Deborah Schlagerfeldt en haar drie seuns se intrek op 'n dorpie in die Oos-Vrystaat bly in geheimenis gehul, jare nadat hulle gebak en snuisterye in hul winkel "Debora en seuns" begin verkoop. Dis slegs hul buurvrou Susan Scott en haar dogter Margot wat mettertyd die Schlagerfeldts leer ken.
Debora versorg haar man, 'n invalide, met groot sorg, maar nie sy of die seuns rep 'n woord oor die oorsaak van sy toestand of die gebeure voor hul koms nie.
Margot en Erik, die jongste seun, raak boesemvriende, en sy raak gou deel van die huishouding. Die uitbreek van die Tweede Wêreldoorlog verander alles.
Debora se seuns moet leer dat liefde soms ook swaarkry bring. En Margot moet besluit of sy haar hart oor die oseaan moet volg, na Londen, reguit die oorlog in.
Hoe lank neem dit om die lewe baas te raak? So wonder Rouke Bruwer meermale. Hy en sy boesemvriende, die neefs Robert en Brett van Coller, takel die lewe elk op 'n eiesoortige manier. Vars uit matriek, is die uitdagings legio. Die vroue in hul lewe, die passievolle, byna magiese Karina Kirstein en die skone Julia, vind saam met hulle uit dat die lewe tegelyk wonderbaarlik soet en bitterlik kompleks is.